| Medaljeoversikt |
| --- |
| Konkurrerte for Storbritannias flagg Storbritannia |
| Friidrett: |
| Friidrett VM i friidrett |
| Bronse | 2009 Berlin | 800 m |
| Friidrett VM i friidrett innendørs |
| Bronse | 2010 Doha | 800 m |
| Friidrett EM i friidrett |
| Bronse | 2010 Barcelona | 800 m |
| Friidrett EM i friidrett innendørs |
| Gull | 2011 Paris | 800 m |
| Bronse | 2011 Paris | 4x400 m |
| Friidrett Diamond League |
| Gull | Diamond League 2011 |  800 m |
| Friidrett Lag-EM i friidrett (Super League) |
| Sølv | 2011 Stockholm | 800 m |
| Bronse | 2009 Leiria | 4x400 m |
| Friidrett Europacupen i friidrett (Super League) |
| Gull | 2008 Annecy | 800 m |
| Friidrett Universiaden |
| Sølv | 2001 Beijing | 4x400 m |
| Friidrett IAAF World Athletics Final |
| Bronse | 2009 Thessaloniki | 800 m |
| Friidrett Junior-VM i friidrett |
| Gull | 2000 Santiago | 4x400 m |
| Friidrett U23-EM i friidrett |
| Gull | 2001 Amsterdam | 4x400 m |
| Sølv | 2003 Bydgoszcz | 4x400 m |
| Konkurrerte for Englands flagg England |
| Friidrett Samveldelekene |
| Sølv | 2002 Manchester | 4x400 m |

**Jennifer Meadows** (født 17. april 1981 i Wigan) er en britisk mellomdistanseløper. Hun spesialiserer seg på 800 meter, men har tidligere også konkurrert i bl.a. 400 meter. Hun er den tredje raskeste britiske kvinnen på 800 meter noen sinne, bak Kelly Holmes og Kirsty Wade.

Tidlig liv
----------

Meadows gikk på Deanery High School i Wigan. Ved Liverpool Hope University studerte hun engelsk med kroppsøving og fritidssysler.

Karriere
--------

### Tidlig karriere

Jennifer Meadows vant det engelske skole-juniormesterskapet på 800 meter 1995. I 1998 kom hun på tredjeplass under AAA-juniormesterskapet innendørs, på 400 m. Hun gjorde også sin internasjonale debut som junior, og ble nummer to i det engelske skolemesterskapet.

### GB team

I 2000 løp hun den raskeste etappen på den britiske laget i junior-VM, og bidro til å sikre gullet. I 2001 kom hun på sjetteplass under U23-EM, og vant gull på 4 x 400 m stafett.

I 2004 endte Meadows på tredjeplass i AAA-mesterskapet innendørs på 400 m, og ved VM innendørs løp hun ankeretappen på det britiske stafettlaget, men de gikk ikke videre fra kvalifiseringsheatet.

I 2005 prøvde hun å greie kvalifiseringstiden på 800 meter til innendørs-EM, men fikk for lite hjelp fra motstanderne til å greie raske tider. Hun måtte løpe i front, og vant både semifinalen og finalen. Det var dette året hun virkelig begynte å forbedre seg på 800 meter utendørs, hun satte to personlige rekorder, og kom på tredjeplass i AAA-mesterskapet.

### Samveldelekene 2006

I 2006 satte Meadows ny personlig rekord da hun kom på tredjeplass på 800 m under AAA-mesterskapet innendørs, og slo bl.a. Karen Harewood. Ved innendørs-VM klarte hun å kvalifisere seg til semifinalen på 800 m, og hun løp også 4 x 400 m stafett, til tross for de fleste på det britiske laget valgte å delta ved dette årets samveldeleker. Hun forbedret sin personlige rekord i tre løp på rad utendørs, og forbedret seg med over to sekunder. Hun ble nr. 4 på AAA-mesterskapet. Til tross for forbedringer på 800 m fortsatte Meadows å konkurrere på 400 meter, og vant Northern Counties-stevnet på 400 m.

Meadows startet 2007-sesongen innendørs godt. Godt hjulpet av rivaliseringen mellom henne og lagkameraten, 400 meter- og 800 meterløperen Marilyn Okoro. Meadows satte ny britisk rekord på 600 meter, og endte på 2.-plass etter Okoro ved det britiske innendørsmesterskapet. Hun løp under 2 minutter for første gang da hun vant mesterskapet Glasgow International. Under innendørs-EM ble Meadows stengt inne i felet, og klarte bare klarteå 5.-plass.

Ved AAA-mesterskapet utendørs var Meadows favoritt, sammen med Marilyn Okoro, på 800 m. Meadows og Okoro brukte begge sin normale taktikk, som er å ligge i feltet, og deretter angripe i den siste svingen, mens Jemma Simpson ledet an i feltet. Imidlertid dro Simpson, som var tilbake etter en skade, fra feltet på oppløpssiden, og tok tittelen, med Meadows endte på tredjeplass. Dette mesterskapet var det siste uttaket for det britiske laget før VM i friidrett 2007. Mange trodde at både Simpson, Okoro og Meadows ville bli tatt ut på 800 m, ettersom de hadde oppnådd A-Standard i 2007, men den skadede Rebecca Lyne hadde kommet tilbake, og ettersom hun hadde oppnådd A-standarden de siste 12 måneder var hun også en kandidat. Men, det var bare tre plasser på laget, og en idrettsutøver måtte bli skuffet. Laget ble annonsert med Simpson og Okoro på 800 m, og Meadows ble valgt ut på 4 x 400 m stafett. Den siste plassen på 800 meter forble åpen for enten Lyne eller Meadows, og de måtte konkurrerere i Crystal Palace før det endelige valget. I Crystal Palace vant Meadows over Lyne, men det var åpenbart at Lyne var i rask utvikling, da hun satte sesongbeste. Den siste plassen gikk til Lyne, og Meadows fikk bare konkurrere i stafett. Men, rett før flyturen til Osaka trakk Lyne seg fra det britiske laget, da skaden hennes hadde blitt forverret. Den siste 800 meterplassen gikk dermed til Meadows likevel.

I mesterskapet kvalifiserte hun seg til semifinalen, etter at hun kom på andreplass i sitt kvalifiseringsheat, med ny personlig rekord utendørs på 2.00,14. Lagvenninnene Marilyn Okoro og Jemma Simpson kom også på andreplass i sine kvalifiseringsheat, men Meadows hadde den raskeste tiden av disse tre. Ingen av de tre britiske kvinnene klarte imidlertid å gå videre til finalen, til tross for at både Okoro og Meadows satte personlige rekorder, og Meadows ble den åttende raskeste britiske kvinnen gjennom alle tider på 800 m.

Meadows startet også 2008 bra, og vant bl.a. AAA-tittelen foran Okoro. Hun ble tatt ut til VM innendørs. Her løp hun inn til ny personlig rekord innendørs på 1.59,71, som var den tredje raskeste britiske tiden innendørs gjennom tidene. Dette holdt til finaleplass, men Meadows endte på femteplass.

### OL 2008

Den 21. juni 2008 i Annecy løp Meadows raskt, og vant sin første Europa Cup-seier på 800 m. Den 18. juli 2008 forbedret Meadows sin personlige rekord på 800 m til 1.59,11 ved Golden League-stevnet i Paris. Dagen etter fikk hun bekreftet sin plass i OL i Beijing, sammen med Marilyn Okoro og Jemma Simpson. Meadows kvalifiserte seg til semifinalen på 800 meter i OL etter å ha endt på tredjeplass i sitt heat med tiden 2.00,33, og i semifinalen løp hun nær sin personlige rekord med tiden1.59.43. Dette holdt til 6.-plass i semifinalen, men ikke til plass i finalen. 

Meadows hadde en vellykket innendørssesong i 2009, og vant det britiske mesterskapet, som også fungerte som forsøk til innendørs-EM. Hun satte ny personlig rekord innendørs med 1.59,52 i Birmingham Grand Prix, og kom på fjerdeplass ved innendørs-EM i Torino i Italia.

### VM 2009

Den 27. juli 2009 ble hun tatt ut til VM i Berlin i august, sammen med Jemma Simpson og Marilyn Okoro. Den 28. juli 2009 satte satte hun ny personlig rekord utendørs med 1.58,63 på IAAFs Super Grand Prix i Herculis i Monaco. Den 19. august kom Meadows på tredjeplass på 800 meter i VM-finalen, etter å ha løpt inn til ny personlig rekord på 1.57.93. 

### 2010

Meadows startet sesongen i god form, og den 20. februar 2010 slo hun den britiske innendørsrekorden på 800 meter, som tidligere ble holdt av Kelly Holmes, med 1:59:11 i Birmingham. Hun vant sølv ved VM innendørs i Doha den 14. mars 2010, og sette igjen personlig rekord og en ny britisk rekord innendørs med 1.58,43. Ved EM 2010 i Barcelona kom Meadows til finalen, og endte opp med bronse.

Referanser
----------

1. ↑   World Athletics Database, World Athletics utøver-ID 176224[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Jenny Meadows – kategori av bilder, video eller lyd på Commons Rediger på Wikidata
* (en) Jennifer Meadows – Olympics.com Rediger på Wikidata

* (en) Jennifer Meadows – Olympic.org Rediger på Wikidata

* (en) Jennifer Meadows – Olympedia Rediger på Wikidata

* (en) Jennifer Meadows – Sports-Reference (OL-resultater – arkivert) Rediger på Wikidata

* (en) Jennifer Meadows – Storbritannias olympiske komité Rediger på Wikidata

* (en) Jennifer Meadows – Commonwealth Games Federation Rediger på Wikidata

* (en) Jennifer Meadows – Commonwealth Games Federation Rediger på Wikidata

* (en) Jennifer Meadows – World Athletics Rediger på Wikidata

* (en) Jennifer Meadows – Power of 10 Rediger på Wikidata

* (en) Jennifer Meadows – Diamond League Rediger på Wikidata

| * v
* d
* r
Europamestere på 800 m innendørs, kvinner |
| --- |
| 
* 1966: Zsuzsa Szabó
* 1967: Karin Kessler
* 1968: Karin Burneleit
* 1969: Barbara Wieck
* 1970: Maria Sykora (AUT)
* 1971: Hildegard Falck
* 1972: Gunhild Hoffmeister
* 1973: Stefka Yordanova
* 1974: Elżbieta Katolik
* 1975: Anita Barkusky
* 1976: Nikolina Shtereva
* 1977: Jane Colebrook
* 1978: Ulrike Bruns
* 1979: Nikolina Shtereva
* 1980: Jolanta Januchta
* 1981: Hildegard Ullrich
* 1982: Doina Melinte
* 1983: Svetlana Kitova
* 1984: Milena Strnadová
* 1985: Ella Kovacs
* 1986: Sigrun Ludwigs
* 1987: Christine Wachtel
* 1988: Sabine Zwiener
* 1989: Doina Melinte
* 1990: Ljubov Gurina
* 1992: Ella Kovacs
* 1994: Natalya Dukhnova
* 1996: Patricia Djaté
* 1998: Ludmila Formanová
* 2000: Stephanie Graf
* 2002: Jolanda Čeplak
* 2005: Larisa Chzhao
* 2007: Oksana Zbrozhek
* 2009: Marija Savinova
* 2011: Jennifer Meadows
* 2013: Natalija Lupu
* 2015: Selina Büchel
* 2017: Selina Büchel
* 2019: Shelayna Oskan-Clarke
* 2021: Keely Hodgkinson
* 2023: Keely Hodgkinson

 |